Okresná prokuratúra Košice I 
Mojmírova 5, 041 47 Košice 1 	

Sp. zn. : 2 Pv 353/12/8802	Košice I, 25.9.2012
EEČ : 2-63-232-2012

U Z N E S E N I E

Trestná vec:	obvinený XXXXX  
Prečin:	Poškodzovanie cudzej veci podľa § 245 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Košice I
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodenými:
1.	XXXXX
	dátum narodenia: XXXXX
	trvalé bydlisko: XXXXX
2.	XXXXX
	dátum narodenia: XXXXX
	rodné priezvisko: XXXXX
	trvalé bydlisko: XXXXX
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 1 610,93 € 
b.	Peňažná suma určená na všeobecne prospešné účely: 100,00 € 
c.	Konkrétny adresát peňažnej sumy určenej na všeobecne prospešné účely: Nezisková organizácia Rádu premonštrátov – Opátstvo Jasov 
d.	Suma odovzdaná štátu na peňažnú pomoc obetiam trestnej činnosti: 100,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Obv.odd. PZ XXXXX - Staré mesto pod spisovou značkou ORP-2351/SM-KE-2012.
dňa 14.6.2012 v čase okolo 00,30 hodine na parkovisku v Košiciach na Ulici Kováčskej číslo 23 poškodil tam zaparkované osobné motorové vozidlo značky AUDI TT evidenčného čísla XXXXX tým spôsobom, že rukou ohol zadnú tabuľku s evidenčným číslom predmetného vozidla a následne kopol do oblasti pravého blatníka, na ktorom spôsobil preliačinu, čím takto spôsobil škodu XXXXX, bytom XXXXX, Osloboditeľov 41 vo výške 150 € a následne nato podišiel k ďalšiemu tam zaparkovanému vozidlu značky Škoda Octavia evidenčného čísla XXXXX XXXXX na ktorom rozbil čelné sklo a vytvoril dve preliačiny na streche uvedeného vozidla, čím takto svojim konaním spôsobil XXXXX, bytom XXXXX, XXXXX škodu vo výške 1 460,963 €.   

Odôvodnenie: 
Uznesením policajného orgánu OO PZ XXXXX  - Staré mesto zo dňa 14.6.2012 sp. zn. ČVS:ORP-2351/SM-KE-2012 bolo podľa § 206 ods. 1 Tr. por. rozhodnuté o vznesení obvinenia XXXXX pre spáchanie prečinu poškodzovania cudzej veci podľa  245 ods. 1 Tr. zák. na tom skutkovom základe, ako je to uvedené vo výrokovej časti tohto uznesenia. 

      Preskúmaním príslušného spisového materiálu som zistil, že v predmetnej trestnej veci sa koná o prečine poškodzovania cudzej veci podľa § 245 ods. 1 Tr. zák., na ktorý Trestný zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Tr. por. 

      Obvinený a poškodení s takýmto postupom vyslovili súhlas. Obvinený XXXXX slobodne, vážne, zrozumiteľne a určito vyhlásil, že spáchal skutok, za ktorý je trestne stíhaný, pričom svoje protiprávne konanie oľutoval. 

      Obvinený dňa 28.8.2012 uhradil na zmierovací účet Krajskej prokuratúry XXXXX peňažnú sumu vo výške spolu 200 €, z ktorej 50 % je určených pre Neziskovú organizáciu Rádu premonštrátov - Opátstvo Jasov a 50 % na pomoc obetiam trestnej činnosti. 

      Vzhľadom na povahu a závažnosť spáchaného činu, na mieru, akou bol trestným činom dotknutý verejný záujem, na osobu obvineného a na jeho osobné a majetkové pomery som dospel k záveru, že takýto spôsob rozhodnutia je postačujúci. 

      Preto som rozhodol tak, ako je to uvedené vo výroku tohto uznesenia. 

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Peter Koščo
prokurátor